kardosdrur/scandi-wiki huggingface dataset:
Frankrigs U/20-fodboldlandshold

Frankrigs U/20-fodboldlandshold () består af de bedste franske fodboldspillere der er 20 år gamle eller yngre udvalgt af FFF.

Sejre 
 Verdensmesterskaberne:
 Vinder i 2013
 Jeux de la Francophonie :
 Vinder i 1994
 Finalist i 2001

Trænere 
 1996 – 1997 : Gérard Houllier
 1997 : Raymond Domenech
 2000 – 2001 : Raymond Domenech og Jean-François Jodar
 2001 – 2002 : Jean-François Jodar
 2004 – 2006 : Francis Smerecki
 2006 – 2007 : Philippe Bergeroo
 2007 – 2008 : Jean Gallice
 2008 – 2009 : Luc Rabat
 2009 : François Blaquart
 2010 – 2011 : Francis Smerecki
 2011 - 2012 : Philippe Bergeroo
 2012 - 2013 : Pierre Mankowski
 2013 - 2014 : Ludovic Batelli
 siden 2014 : Francis Smerecki

Eksterne henvisninger 
 Nyheder fra U20 landsholdet på FFF's hjemmeside

Hold
U/20-fodboldlandshold i Europa
Jens Langknivs Hule

Jens Langknivs Hule er en langdysse i Ulvedal Plantage, den er 36 meter lang og 7,5 meter bred og med to stengrave såkaldte hellekister beliggende i dyssens nordøstlige side.

Navnet Jens Langknivs Hule stammer fra sagnene om Jens Langkniv, der omkring år 1600 holdt til i Midtjylland, ifølge overleveringen skjulte han sig i gravhøjen. Det er især Jeppe Aakjær og Steen Steensen Blicher, som i 1800-tallet har været med til at forme de historier, som endnu i dag fortælles om Jens Langkniv. Røverhistorierne om Jens Langkniv blev også viderefortalt mand og mand imellem på Den Jyske Alhede.

Galleri

Eksterne henvisninger og kilder 

 Jens Langknivs hule
 Jens Langknivs Hule: Kulturstyrelsen

Stenalderstensætninger i Danmark
Viborg Kommune
Unionsmesteren

Unionsmesteren (også kaldet Undløsemesteren) (ukendt fødselsår men aktiv i perioden ca. 1410-1440) er det navn man har givet en ukendt dansk kunstner, der udførte kalkmalerier. Han har med sikkerhed malet kalkmalerier i Nødebo og Undløse Kirke på Sjælland, og har muligvis arbejdet på den anden side af Øresund i det nuværende Sverige, hvor kalkmalerier i både Strängnäs Domkirke og Norra Åkarps gamle kirkeogså tilskrives ham. Navnet Unionsmesteren har han fået, fordi det tyder på, at han har været virksom i flere af Kalmarunionens lande.

Hans hovedværk Opstandelsen findes i Undløse kirke på Sjælland og blev til fra omkring 1430. Værket er optaget i Kulturkanonen i 2004.

Noget af det som karakteriserer Unionsmesteren er hans måde at tegne ranker på og mandsansigter med lidt lange næser. Videre er han en af de ganske få kalkmalere som har malet ind i særskilt karakter i hver person. Han er inspireret af en italiensk påvirket bøhmisk-burgundisk stil.

Se også 
 Kalkmalerier i danske kirker

Referencer

Litteratur 
 Niels M. Saxtorph: Jeg ser på kalkmalerier, side 25, Politikens Forlag, 1970,

Eksterne henvsininger 

 Omtale hos Kulturkanonen, side 36 
 

Kunst fra Danmark
Kalkmalere fra Danmark
Personer med enkeltværker i Kulturkanonen
Ukendte personer
Panarabisme

Panarabisme (arabisk: وحدة عربية; Waḥda ʿArabīyya) er en politisk ideologi der er nært beslægtet med arabisk nationalisme, som ønsker at samle folkene og staterne i den arabiske verden, fra Atlanterhavet til det Arabiske Hav, og mener at araberne (der er op til 300 millioner arabisktalende) udgør én enkelt nation, selv om der findes betydelige etniske og sproglig-kulturelle forskelle mellem de arabiske lande. Panarabismens højdepunkt var i 1960'erne. Ud over at være nationalistisk er panarabisme ofte bygget på socialistiske principper, og nogle gange også på islamisme, og modsætter sig som oftest Vestens indflydelse i den arabiske verden. Panarabismen er derfor blevet anklaget for racisme og for at nedvurdere andre folkeslags indflydelse. Ideologien gik også ud på at styrke arabiske lande ved at skabe alliancer og i en mindre grad ved økonomisk samarbejde. Efter det arabiske nederlag til Israel i seksdagskrigen gik det tilbage for panarabismen, men i nyere tid hævder enkelte at der er en sammenhæng mellem panarabismen og oprøret i den arabiske verden i 2011.

Den kristne libaneser Jurji Zaydan regnes som panarabismens ophavsmand, mens senere vigtige panarabere er Hussayn ibn Ali, sharif af Mekka (startede Araberopstanden mod det osmanske rige under første verdenskrig med det mål at oprette en arabisk stat som strakte sig fra Aden til Aleppo, men som mislykkedes på grund af fransk-britisk imperialisme), Constantin Zureiq, Zaki al-Arsuzi, Michel Aflaq (syrere, de to sidstnævnte var afgørende i oprettelsen og skabelsen af ideologien til det panarabiske Ba'ath-partiet), Abdullah 1. af Jordan (ønskede at oprette et Stor-Syrien med sig selv som konge), Gamal Abd an-Nasir (præsident for Egypten og den Forenede Arabiske Republik fra 1956 til 1971, og en vigtig panarabisk ideolog gennem nasserismen), Muʿammar al-Qaḏḏāfī (Libyens leder fra 1969 til 2011) samt ikke mindst Hafez al-Assad, der er far til Bashar al-Assad, og gjorde Syrien til en af bannerførerne for panarabisme.

I 1950-, 60-, og 70-erne blev der gjort forsøg på større arabiske stater eller føderationer, som den arabiske føderation (Irak og Jordan), den islamske arabiske republik (Tunesien og Libyen, aldrig gennemført), de forenede araberstater (Syrien, Egypten og Nord-Jemen) og den forenede arabiske republik (Egypten og Syrien)

Eksterne kilder/henvisninger 

 Panarabiske bevegelse på snl.no

Politiske bevægelser
Arabisk nationalisme
Mellemøsten
Gudrun Bodø

Gudrun Eleonora Camilla Bodø, f. Nielsen (9. september 1883, Helsingør - ukendt) var en dansk fagforeningskvinde og forbundsformand nogle måneder i 1910 efter hendes mor Olivia Nielsen.

Gudrun Bodø havde blandt andet arbejdet som syerske og tjenestepige rundt om i København, hun blev gift med musikeren Hans Haino Marius Hansen. Efter Gudruns moders ønske blev hun valgt til forbundsformand efter moderens død i 1910, der kom dog hurtigt uoverensstemmelser mellem Bodø og forbundssekretær Gustav Olsen. Ved en ekstraordinær generalforsamling i december samme år, blev derfor i stedet valgt Sofie Rasmussen som forbundsformand.

Kilder 

Fagforeningsfolk fra Danmark
Foreningsformænd fra Danmark
Personer fra Helsingør
1. division i ishockey 1987-88

1. division i ishockey 1987-88 var den næstbedste række i dansk ishockey i sæsonen 1987-88. Turneringen havde deltagelse af syv hold, som spillede en firdobbelt-turnering alle-mod-alle, hvilket gav 24 kampe til hvert hold.

Vinderen af turneringen, HIK, rykkede direkte op i Eliteserien, mens holdene, der sluttede på anden- eller tredjepladsen, Vojens IK og Rungsted IK spillede kvalifikation mod nr. 5 og 6 fra Eliteserien om de sidste to pladser i den efterfølgende sæson i Eliteserien. De to 1. divisionshold formåede imidlertid ikke at spille sig til en plads i Eliteserien.

Resultater og stillinger 

De syv hold spillede en firdobbelt-turnering alle-mod-alle, hvilket gav 24 kampe til hvert hold.

Kilder / eksterne henvisninger 
 Michael Søvsø: Fra pionerånd til verdensklasse – Danmarks Ishockey Union i 60 år (2009)
 Michael Søvsø, Per Jessen: Vojens på isen – en krønike om et ishockeyhold (2008)

Noter 

1987-88
Ishockey i 1987
Ishockey i 1988
SME

SME kan stå for blandt andet:

Organisationer og virksonheder 
 Sony Music Entertainment – pladeselskab
 SME (avis) – en slovakisk avis
 Sosialdemokrater mot EU – tidligere norsk forening (1993-1995)
 Sydlangelands Maritime Efterskole – tidligere efterskole i Bagenkop på Langeland

Andet 
 SME Server – en Linuxdistribution
 Subject-matter expert – en fagekspert
 Små og mellemstore virksomheder – fra Small and medium-sized enterprises på engelsk
Kvalifikation til Eliteserien i ishockey 1988-89

Kvalifikationen til Eliteserien i ishockey 1988-89 var en turnering, hvor fire hold spillede om to ledige pladser i Eliteserien i ishockey 1988-89. Turneringen blev spillet i perioden 24. februar - 13. marts 1988, og den havde deltagelse af nr. 5 og 6 fra Eliteserien i 1987-88, Herning IK og Rødovre SIK, samt nr. 2 og 3 fra 1. division i 1987-88, Vojens IK og Rungsted IK. De fire hold spillede en dobbeltturnering alle-mod-alle, hvilket gav seks kampe til hvert hold. De to Eliteserie-hold startede turneringen med henholdsvis 2 og 1 point, mens 1. divisionsholdene begyndte med 1 og 0 point.

Resultatet blev, at de to Eliteserie-hold sikrede sig endnu en sæson i Eliteserien.

Kilder / eksterne henvisninger 
 Michael Søvsø: Fra pionerånd til verdensklasse – Danmarks Ishockey Union i 60 år (2009)
 Michael Søvsø, Per Jessen: Vojens på isen – en krønike om et ishockeyhold (2008)

Noter 

Ishockey i 1988
Ishockey i Danmark
Samtgemeinde Neuenkirchen

Samtgemeinde Neuenkirchen er en samtgemeinde og en selvstændig kommune med knap 10.200 indbyggere (2013), beliggende i den
vestlige del af Landkreis Osnabrück, i den tyske delstat Niedersachsen. Samtgemeindens administration ligger i byen Neuenkirchen.

Samtgemeinden blev dannet 1. juli 1972 med  "Osnabrück-Gesetz" af kommunerne Neuenkirchen, Merzen Voltlage.

Samtgemeinderat 
Samtgemeinden styres af et råd, (Samtgemeinderat) der har 26 medlemmer fra 3 partier eller grupper der ledes af en en Samtgemeindeborgmester.

Eksterne kilder/henvisninger 

 Samtgemeindens websted
Ove Christensen (pianist)

Ove Christian Christensen  (født 18. august 1856 i København, død 5. november 1909 sammesteds) var en dansk pianist og professor. 

Christensen var søn af restaurator Peter Christensen og Mathilde f. Heilmann. Han viste tidligt musiskalske evner og undervistes allerede som dreng i både klaver og violin. Som 13-årig blev han elev hos pianist Edmund Neupert og violinist Valdemar Tofte. På musikkonservatoriet blev han i 1876-1877 også undervist af komponisterne Niels W. Gade og J. P. E. Hartmann. 

Efter sin afgang fra konservatoriet rejste Christensen til Sankt Petersborg, hvor han blev kejserlig kammermusiker. Først som violinist, senere som pianist. Efter ti år vendte han af helbredsmæssige årsager tilbage til København, hvor han i mindre grad deltog i koncertlivet, særligt i kammermusikken som pianist, men han trak sig med tiden helt tilbage fra offentligheden og tilbragte sine sidste mange år som sin tids mest anerkendte klaverlærer. Han blev titulær professor i 1900 og udfærdigede i 1905 et betydningsfuldt klaverpædagogisk værk Technik. Studien für Klaner zur höchsten Ausbildun. Desuden stiftede Christensen det private musikselskab Vor forening, som samlede en kreds af musikvenner i København. Hans dårlige helbred prægede ham imidlerid i høj grad, og han døde den 5. november 1909. 

Christensen giftede sig i 1883 med Alma Caroline Hedvig f. Wengler, datter af kurvemagermester Robert Wengler.

Kilder 
 Politiken 6. november 1909
 Illustreret Tidende, 14. november 1909

Eksterne henvisninger 
 

Pianister fra Danmark
Danskere i 1800-tallet
Danskere i 1900-tallet
Personer fra København
Den 34. Razzie-Uddeling

Den 34. Razzie-Uddeling er en 34. uddeling af prisen Golden Raspberry Award, også kaldet "Razzie", der blev uddelt til de værste Hollowood-produktioner i filmåret 2013. Nomineringerne blev offentliggjort den 15. januar 2014 og prisvinderne offentliggjort den 1. marts 2014.

Movie 43 og After Earth modtog hver tre priser, og Movie 43 tog prisen som den Værste Film.  Grown Ups 2 blev nomineret i 9 kategorier, men modtog ingen "pris".

Priser og nomineringer

Noter

Golden Raspberry Awards
Begivenheder i 2014
Evald Thielsen

Evald Thielsen (født 20. september 1851 i København, død 8. marts 1916 sammesteds) var en dansk frihavnsdirektør.

Evald Thielsen var søn af grosserer Wilhelm Christian Emil Thielsen og Louise Petrea f. Rée, en søster til overretsprokurator Christian Herforths hustru. Hans søster giftede sig med grosserer Gustav Adolph Falck

Efter studentereksamenen ved Det von Westenske Institut i 1868 blev Thielsen bestyrer af dampmøllen i Nykøbing Falster, som han senere overtog. I 1883 flyttede han til København som grosserer, hvor han bl.a. repræsenterede dampmøllen, og ved hans far død blev han direktør for Korntørrings- og Oplagsmagasinet. Han udviste stort ledertalent i denne stilling, og blev ved oprættelsen af Københavns Frihavn i 1894 straks udvalgt som den første driftsdirektør for selskabet. Han var Københavns Frihavns ydre ansigt indtil sin fratræden i 1913 og ledede eksempelvis store offcielle modtagelser ved havnen, bl.a. af kejser Wilhelm 2. af Tyskland. I denne værtsrolle blev han et kendt ansigt i København. 

Thielsen var på flere måder involveret i forretningslivet, bl.a. som formand i selskabet Københavns Dampmøller og som bestyrelsesmedlem af Kulkompagniet og selskabet Nordisk Tekstil. Han døde som en velhavende mand den 8. marts 1916 efter længere tids sygdom.

Thielsen giftede sig i 1884 med Olga Helene f. Plenge, datter af godsejer Wilhelm Plenge. Parret fik en søn, Oscar Thielsen, som ligeledes var frihavnsdirektør, samt en datter som giftede sig med professor A. Howard Grøn.

Kilder 
 Kraks Blå Bog 1910
 Berlingske Tidende, 8. marts 1916

Eksterne henvisninger 
 

Personer i Kraks Blå Bog (afdøde)
Riddere af Dannebrog
Danskere i 1800-tallet
Danskere i 1900-tallet
Personer fra København
Serena (film)

Serena er en amerikansk-fransk dramafilm fra 2014 baseret på romanen af samme navn af den amerikanske forfatter Ron Rash. Instrueret af Susanne Bier med filmstjernerne Jennifer Lawrence og Bradley Cooper, der som nygifte driver en tømmervirksomhed i 1930'erne i North Carolina.

Plot 
Under Depression i North Carolina kæmper George Pemberton for at bevare hans tømmerimperium. Hans liv bliver mere kompliceret, når han finder ud af at hans kone, Serena, ikke kan føde børn.

Cast
 Bradley Cooper som George Pemberton
 Jennifer Lawrence som Serena Pemberton (født Shaw)
 Rhys Ifans som Galloway
 Sean Harris som Campbell
 Toby Jones som Sheriff McDowell
 Sam Reid som Vaughn
 David Dencik som Buchanan
 Blake Ritson som Lowenstein
 Ned Dennehy som Ledbetter
 Charity Wakefield som Agatha
 Michael Ryan som Coldfield
 Kim Bodnia
 Ana Ularu som Rachel

Produktion 
Filmen skulle oprindeligt instrueres af Darren Aronofsky, med Angelina Jolie som titlekarakteren. Bier erstattede Aronofsky og blev den nye instruktør for filmen. Lawrence anbefalede Bradley Cooper til projektet. De havde arbejdet sammen tidligere på Silver Linings Playbook og det var gået så godt at de ofte talte om at arbejde sammen igen i fremtiden. Da Lawrence læste manuskriptet til Serena, sendte hun en kopi til Cooper og spurgte, om han ville gøre det med hende. Han var enig og Susanne Bier castede ham som George Pemberton.

Dette er det tredje projekt som er stjernespækket med Bradley Cooper og Jennifer Lawrence , og det er anden gang, de spiller forelskede.

Optagelserne fandt sted i Tjekkiet på Barrandov Studios marts 26 til maj 2012. Det tog Bier mere end 18 måneder at færdiggøre filmen, selvom der ikke var noget der skulle genindspilles eller nogle problemer i post-produktion. Bier brugte også, i samme periode, tid på at gøre reklame for en anden af hendes film Den skaldede frisør.

Referencer

Eksterne Henvisninger 

Amerikanske film fra 2014
Film instrueret af Susanne Bier
Engelsksprogede film
Franske film fra 2014
Dramafilm fra USA
Dramafilm fra Frankrig
De første skridt på Månen

De første skridt på Månen (tidligere Månen tur-retur, 2. del, fransk originaltitel On a marché sur la Lune) er det syttende album i tegneserien om Tintins oplevelser. Det er skrevet og tegnet af den belgiske tegneserieskaber Hergé og blev udgivet som føljeton 29. oktober 1952 – 29. december 1953 og som album i 1954. På dansk blev historien udgivet som føljeton i Politiken 23. november 1959 – 14. april 1960 og som album fra Illustrationsforlaget 1962.

Albummet er en fortsættelse til Mission til Månen fra 1953 og omhandler Tintin og kaptajn Haddocks tur til Månen i professor Tournesols raket. Sammen med ingeniør Wolf bliver de sendt afsted mod Månen, men det viser sig at Dupond og Dupont også har forvildet sig ombord og sætter hele missionen i fare, da der er begrænsede mængder ilt ombord. Wolf viser sig som en forræder, idet han har smuglet oberst Jorgen (som Tintin tidligere har mødt og besejret i Ottokars scepter) med ombord, hvilket yderligere forværre situationen ombord, da endnu en person kræver ilt. Jorgen arbejder for en fremmed stat og planlægger at flyve raketten tilbage til denne, for at stjæle teknologien. Da ilten er ved at slippe op, og koncentrationen af kuldioxid stiger faretruende, ofrer Wolf sig dog for de andre ved at forlade raketten, så der er mere ilt til de resterende ombord.

Nogle franske udgaver 
1950 & 1952-1953: Les nouvelles aventures de Tintin et de Milou – On a marché sur la lune ..., fortsat serie i Tintin nr. 13, 30. marts 1950 – nr. 36, 7. september 1950. (24 sider) og  nr. 15, 9. april 1952 – nr. 52, 30. december 1953. (94 sider, første side er et resumé). Side 1-55 (til og med nr. 43, 22. oktober 1952) med tilføjede tegninger bliver senere ombrudt til albummet Objectif Lune, og side 56-118 (begyndende med nr. 44, 29. oktober 1952) bliver til albummet On a marché sur la Lune.
 1954: Les aventures de Tintin – On a marché sur la Lune, album fra Casterman, 62 tegneseriesider i farver.

Danske udgaver 
Føljetoner
 1959-1960: Maanerejsen. Fortsat serie i Politiken nr. 54, mandag  23. november 1959 – nr. 196, torsdag 14. april 1960.
 1989-1990: Månen tur-retur 2. del. Fortsat serie i Århus Stiftstidende søndag 19. marts 1989 – søndag 20. maj 1990.

Album
 1962: Tintins oplevelser nr. 8 (gammel standardudgave). Månen tur-retur, 2. del. Illustrationsforlaget. Genoptryk har .
 1988: Tintins oplevelser (dobbeltbind) Månen tur-retur, 1.-2. del, med ekstramateriale. Totalt 160 sider, indbundet. .
 2007: Tintins oplevelser (retroudgave). De første skridt på Månen. 2. udgave. Carlsen Comics, . Fra 2. oplag, 2015, Cobolt, .
 2009: Tintins oplevelser nr. 17 (minicomics). De første skridt på Månen. Cobolt, .
 2012: Tintins oplevelser (ny standardudgave). De første skridt på Månen. Cobolt, .
 2019: Tintins oplevelser (jubilæumsudgave). Tintin på Månen – det samlede eventyr. Totalt 136 sider, indbundet. Cobolt, .

Referencer

Eksterne henvisninger 
 De første skridt på Månen på ComicWiki 

Tintin-album
Litteratur i 1954
Soltemplet

Soltemplet (fransk originaltitel Le Temple du Soleil) er det fjortende album i tegneserien om Tintins oplevelser. Det er skrevet og tegnet af den belgiske tegneserieskaber Hergé og blev udgivet i 1949.

Albummet er den anden del af en historie, der startede i De 7 krystalkugler fra 1948. Historien handler om Tintin og hans ven kaptajn Haddock, som fortsætter deres jagt efter deres bortførte ven, professor Tournesol. De har hørt at Tournesol er ombord på et skib med kurs mod Peru og  tager dertil. Her får de hjælp af indianerdrengen Zorino til at fortsætte rejsen og finde professor Tournesol. De finder en hemmelig inkacivilisation i Soltemplet og når akkurat at redde professoren og dem selv fra at blive brændt på bålet, ved hjælp af en solformørkelse, som de får inkaerne til at tro er deres værk.

Nogle franske udgaver 
1946-1948: Le Temple du Soleil, fortsat serie i Tintin nr. 1, 26. september 1946 – nr. 17, 22. april 1948. De første 12½ side blev indsat som slutning af De 7 krystalkugler, skiftet mellem de to album sker på side 13 i Tintin nr. 13, 19. december 1946. 
1947-1949: Le Temple du Soleil, fortsat serie i Cœurs Vaillants nr. 48, 30. november 1947 – nr. 4, 23. januar 1949.
 1949: Les aventures de Tintin – Le Temple du Soleil, album fra Casterman, 62 tegneseriesider i farver.
 1988: Le Temple du Soleil – version originale, album fra Casterman, 75 tegneseriesider i farver.

Danske udgaver 
Føljetoner
 1952-1953: Soltemplet. Fortsat serie i Kong Kylie nr. 50, fredag 5. december 1952 – nr. 43, fredag 23. oktober 1953.
 1958-1959: Soltemplet. Fortsat serie i Politiken nr. 349, torsdag 18. september 1958 – nr. 131, mandag 9. februar 1959.
 1975-1976: Soltemplet. Fortsat serie i Århus Stiftstidende søndag 3. august 1975 – søndag 3. oktober 1976.
 1993-1995: Soltemplet. Fortsat serie i Århus Stiftstidende søndag 31. oktober 1993 – søndag 22. januar 1995.
 ca. 1972: Tintin og soltemplet. Fortsat serie i Billed-Bladet.
Album
 1960: Tintins oplevelser nr. 4 (gammel standardudgave). Soltemplet. Illustrationsforlaget. Genoptryk har .
 1984: Tintins oplevelser (dobbeltbind) De syv krystalkugler & Soltemplet med ekstramateriale. Totalt 160 sider, indbundet. .
 2006: Tintins oplevelser (retroudgave). Soltemplet. 2. udgave. Carlsen Comics, . Fra 2. oplag, 2012, Cobolt, .
 2008: Tintins oplevelser nr. 14 (minicomics). Soltemplet. Carlsen, .
 2011: Tintins oplevelser (ny standardudgave). Soltemplet. Cobolt, .

Referencer

Eksterne henvisninger 
 Soltemplet på ComicWiki

Tintin-album
Litteratur i 1949
Max Motor

Max Motor (på engelsk Launchpad McQuack) er en tegneseriefigur fra Disneys Rip, Rap og Rup på eventyr og Darkwing Duck. Han er Joakim Von Ands pilot og Grønspætteleder.

Introduktion
I afsnittet Three Ducks of The Condor introduceres man for piloten Max Motor. Joakim modtager et Mayday fra Max Motor, og ansætter ham derefter som pilot. Han flyver for Joakim mange gange. Faktisk har han hovedrollen i afsnittet, Slaget om Andebjerg. Her skal han spille sin tipoldefar i mindeforrestillingen om Slaget i Andebjerg! 

Slaget om Andebjerg

Slaget om Andebjerg er en episode af tegnefilmserien Rip Rap og Rup på Eventyr. 

Max Motor modtager en invitation fra Andebjergs borgmester om at spille sin tipoldefar Rufus Motor, i en genopføring af et gammelt slag der skete. Han og Grønspætterne tager afsted, med stoee forhåbninger. Det viser sig dog, at Rufus tabte slaget, da hans hest løbede løbsk. Max og Grønspætterne finder Rufus forsvundne soldater. De vil hjælpe Max Motor med at vinde slaget.

Eksterne henvisninger 

 
 

Anders And-figurer
Black Friday

Black Friday er den uformelle betegnelse for fredagen efter Thanksgiving i USA, det vil sige fredagen efter den fjerde torsdag i november. Ofte betragtes dagen som begyndelsen på julehandlen. I de senere år har de fleste store amerikanske detailhandelsbutikker åbnet dørerne meget tidligt og haft tilbud for at sætte gang i feriehandlen. Salget på Black Friday i USA minder om Boxing Day-salget i mange Commonwealth-nationer. Black Friday er hverken helligdag eller generel fridag, men i en række amerikanske delstater er dagen fridag for delstatsansatte. Mange ikke-detailhandelsansatte og skoler i USA har både torsdag (Thanksgiving) og dagen efter (Black Friday) som fridage.

Dagen har siden 2005 været den travleste indkøbsdag i USA.
I 2013 handlede omkring 141 mio. amerikanske forbrugere på Black Friday og brugte i alt 57,4 mia. amerikanske dollar.

Dagens navn stammer oprindeligt fra Philadelphia, hvor det blev brugt til at beskrive den voldsomme trafik af fodgængere og biler som opstod dagen efter Thanksgiving. Brugen af navnet begyndte før 1961 i Philadelphia-området og vandt bredere indpas uden for Philadelphia omkring 1975. Senere indførte detailhandelsbranchen en alternativ forklaring: At detailhandlerne generelt ikke tjente penge fra januar til november og Black Friday var en markering af det vendepunkt, hvor de begyndte at få sorte tal på bundlinjen.

Black Friday kædes ofte sammen med et lignende udsalg kaldet Cyber Monday, der afholdes på internettet tre dage senere.

Black Friday i Danmark 
I 2013 tog nogle danske webshops de indledende skridt til at indføre Black Friday i Danmark. Dette blev fulgt op året efter af flere danske butikker og varehuse, der brugte dagen til at promovere særlige tilbud. På forbrugersiden har interessen for Black Friday set en eksplosiv vækst de seneste par år. På Black Friday i 2014 blev der udført 4,5 millioner dankorttransaktioner.

I 2015 fik Black Friday for alvor sit gennembrud i Danmark og slog rekorden for største handelsdag nogensinde i dansk historie, hvis man måler på omsætning gennem Dankortet på en enkeltstående dag. Kampagnen blev udvidet til weekenden inklusive 'Cyber Monday', og i efterfølgende år også til hele ugen op til Black Friday. Lige siden 2015, har Black Week i Danmark år efter år slået rekorder, og kigger man på tallene for Black Week 2021, er online aktiviteten målt på antal transaktioner denne uge 3 gange så stor som en almindelig handelsuge.

Referencer

Eksterne henvisninger 

Kulturelle begivenheder
Amerikansk kultur
Begivenheder i USA
Detailhandel
Baskarp

Baskarp er en småort i Habo kommun i Jönköpings län i Sverige. I 2010 var indbyggertallet 130.

Kilder 

Byer i Habo kommun